ऐसा ही कुछ हुआ दिल्‍ली की एक दुल्‍हन के साथ. मामला साल 2008 का है. दरअसल, लड़की लहंगे की फाइनल डिलिवरी से पहले ट्रायल के लिए गई थी. लहंगा दो इंच छोटा था और उसकी गोलाई भी ठीक नहीं थी. उसने लहंगे की खामियां चांदनी चौक के उस ब्राइडल स्‍टूडियो को बताईं थीं जहां से उसने लहंगा खरीदा था. स्‍टूडियो ने उससे वादा किया वो लहंगा ठीक कर देंगे. बाद में जब लहंगा आया तो लड़की ने यह सोचकर कि सबकुछ ठीक ही होगा लहंगा ट्राई ही नहीं किया. लेकिन शादी के दिन जब उसने लहंगा पहना तो वो तब भी दो इंच छोटा ही था. लड़की ने दो इंच छोटे लहंगे में ही सात फेरे लिए.